NELJANDA KOOSSEISU

OTSUS

Haapsalu,			28. jaanuar 2005 nr 162

Üldplaneeringut muutva detailplaneeringu
algatamine (Posti tn 41, 41a ja Posti tn 43/
Tallinna mnt 1 kruntide ning lähialal)

Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 33, § 23, planeerimisseaduse § 10 lg 1 ja 5, Haapsalu põhimääruse § 12 lg 1 p 34, § 62 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Posti tn 41, 41a ja Posti tn 43/Tallinna mnt 1 kruntide ning lähiala detailplaneering.

2.	Kinnitada detailplaneeringu lähteülesanne vastavalt lisale 1.

3.	Otsus avalikustada väljapanekuga Haapsalu linnavolikogu kantseleis.

4.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees

Lisa 1
KINNITATUD
Haapsalu Linnavolikogu
28.01.2005 otsusega nr 162

Posti tn 41, 41a ja Posti tn 43/Tallinna mnt 1 kruntide
ning lähiala detailplaneeringu
LÄHTEÜLESANNE

Planeeringu tellija: Haapsalu Linnavalitsus.
Lähteülesanne kehtib: kaks aastat.
Ülesande koostamise alus: planeeringu algatamise ettepaneku tegija kinnistu omaniku Haapsalu Tarbijate Ühistu taotlus 03.12.2004 reg nr 7-1.3/3562.

1. Planeeringu eesmärk
Detailplaneeringu algataja põhieesmärgiks on Posti tn 41a krundi maakasutuse sihtotstarbe “ärimaa” muutmine “äri- ja korruselamumaaks” ja sellele vastava ehitusõiguse, arhitektuursete hoonestustingimuste, parkimiskorralduse määramine äri- ja korruselamu püstitamiseks.
Planeeringuga kavandatakse planeeritava ala liikluskorraldus, juurdepääsutee Turu tn pikendusena ja maareformi läbimata riigimaa-alale kavandatakse parkimine, osaliselt elamukvartali sisene lastemänguväljak, samuti kommunikatsioonide asukohad.

2. Andmed planeeritava maa-ala kohta 
Planeeritav ala, pindalaga ca 18 500 m2, asub Haapsalu kesklinnas ja piirneb Nurme, Posti tänavate, Tallinna maantee ja kaubanduskeskuse taguse juurdepääsuteega.
Planeeritaval alal asuvad:
1.	Posti tn 41a krunt sihtotstarbega ärimaa (katastritunnus 18301:010:1120, kinnistu nr 7803, pindala 1031 m2, omanik Haapsalu Tarbijate Ühistu), millel asub maaalune käimla;
2.	Posti tn 43/Tallinna mnt 1 krunt sihtotstarbega ärimaa (katastritunnus 18301:010:1290, kinnistu nr 17499-17502, pindala 9986 m2, omanikud on Haapsalu Tarbijate Ühistu, AS Uuemõisa Invest, AS If Kindlustus, AS Exo Trade), millel asub ärihoone kahekorruseline kaubanduskeskuse ja kolmekorruselise hotelliga;
3.	Posti tn 41 krunt sihtotstarbega ärimaa (katastritunnus 18301:010:1220, kinnistu nr 7302, pindala 1031 m2, omanik AS Hansapank), millel asub kahekorruseline ärihoone;
4.	maareformi läbimata riigimaa (ca 4600 m2).

3. Kehtivad planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on maa-alale ette nähtud ehitada kauplused ja hotell.

Koostatava detailplaneeringuga saab teha ettepaneku muuta kehtivat planeeringut ja kavandada Posti tn 41a krundile uus maakasutus ja ehitusõigus, millele vastavalt saaks krundile ehitada lisaks äridele ka korruselamu ja muuta hoone lubatud kõrgust.
3.2 Läänemaal, Haapsalu linnas Tallinna mnt 1/Posti tn 43 ja 41a detailplaneering. Kehtestatud Haapsalu Linnavolikogu 28.03.2002 otsusega nr 163. Vastavalt kehtivale planeeringule on Posti tn 41a krunt ettenähtud hoonestada kuni kolmekorruselise ärihoonega. Ajutise lahendusena võimaldab planeering käimla pealset välja ehitada parklaks.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus. 
4.3	Planeeringuala kontaktvööndi funktsionaalsed ja linnaehituslikud seosed:
-	esitada kehtivate planeeringute muutmise põhjendus;
-	esitada lähiümbruse olemasolev ja planeeritav liiklusskeem, sh juurdepääsud
planeeritavale alale, sõiduteed, jalakäijate liikumissuunad;
-	anda kontaktvööndi hoonestuse tüübi ja mahu ning ehitusjoonte ülevaade ja analüüs.
4.4	Planeeritava maa-ala kruntideks jaotamine.
4.5	Kruntide ehitusõigus:
-	kruntide kasutamise lubatud sihtotstarbed: ärimaa, korruselamumaa, transpordimaa, üldmaa; ehitiste kasutamise otstarbed anda vastavalt majandus- ja kommunikatsiooniministri 26. novembri 2002 määrusele nr 10 “Ehitise kasutamise otstarvete loetelu”; anda planeeritavate korterite arv;
-	hoonete lubatud suurim arv krundil:1;
-	suurim lubatud ehitusalune pindala: määrata planeeringuga;
-	hoonete suurim ja vähim lubatud kõrgus: määrata planeeringuga lähtudes planeeringuala kontaktvööndi funktsionaalsete ja linnaehituslike seoste analüüsist.
4.4 Krundi hoonestusala piiritlemine: hoonestusala siduda krundi piiridega.
4.5 Arhitektuurinõuded ehitistele:
-	lubatud korruselisus: määrata planeeringuga;
-	ehitiste katusekalle või selle vahemik: määrata planeeringuga;
-	katusekatte ja välisviimistluse lubatud materjalid, nõuded avatäidetele: määrata planeeringuga.
4.6	Haljastuse ja heakorra põhimõtted:
-	kruntide piirded – piirde võib planeerida kvartalisisesele parklale, mänguväljakule (materjal, kõrgus);
-	planeeritav kõrg- ja madalhaljastus;
-	vertikaalplaneerimise põhimõtted (maapinna kõrguse muutmine, sademete ärajuhtimine jmt);
4.7	Tänavate maa-alad, liiklus- ja parkimiskorraldus:
-	Turu tänava pikenduse maa-ala piirid ja selle elementide (sõidutee, kõnnitee) kirjeldus ja kavandatavad laiused;
-	liikluskorralduse põhimõtted (autoliikluse sõidurajad, sõidusuunad);
-	anda kruntide planeeritud kasutusotstarbele ja hoonestusele vastav parkimislahendus (parkimiskohad, suurus, arv);
-	nõuded puuetega inimeste liikumise tagamiseks;
-	vajadusel eramaal asuvad tänavad, mis peavad olema avalikud,
-	kruntidele pääsu asukohad ja/või piiri osad kust kohast väljasõitude rajamine on keelatud;

4.8	Tehnovõrkude ja –rajatiste põhimõtteline lahendus ja asukohad: anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvete kanalisatsioon, soojavarustus, elektrivarustus, sidevarustus, välisvalgustus, hüdrantide paiknemine);
4.9	Määrata keskkonnatingimused planeeringuga kavandatu elluviimiseks ja lahendada jäätmekäitluse korraldamine.
4.10	Servituutide vajaduse määramine.
4.11	Kuritegevuse riske vähendavad nõuded ja tingimused: planeeringu lahenduse väljatöötamisel tugineda Eesti standardile EVS 809-1:2002.
Märkus: Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon või makett;
5.6 Seletuskiri;
5.7 Keskkonna memorandum.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maanõunik, linnaarhitekt, linnakeskkonna osakonna juhataja, linnaarengu ja muinsuskaitse spetsialist);
7.2 Läänemaa Päästeteenistuselt;
7.3 Lääne Maavalitsus;
7.4 Lääne maavanema poolt määratud täiendavad kooskõlastused juhul, kui maavanem need määrab;
7.5 Pärnu Teedevalitsuse Lääne osakonnalt;
7.6 Kruntide omanikelt või volitatud esindajatelt.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	3 täismahus (seletuskiri ja joonised) komplekti;
-	dvg failina;
-	3 detailplaneeringu põhijoonist seletuskirjaga.

8. Detailplaneeringu avalik väljapanek ja arutelu
Detailplaneeringu lähteseisukohti ja eskiislahendust tutvustavate materjalide esitamine avalikul arutelu korraldamiseks on vajalik.
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.
Lähteülesande lisa:
Posti tn 41, 41a ja 43/Tallinna mnt 1 kruntide ning lähiala detailplaneeringuga käsitletava maa-ala situatsiooni skeem.